sagorsarker/bangla-wikipedia huggingface dataset:
কায়া সুলতান

কায়া সুলতান ( অটোমান তুর্কি:کایا سلطان‎ c. ১৬৩৩ – c. ১৬৫৯)তিনি ১৬৪৪ সালে মেলেক আহমেদ পাশাকে বিয়ে করেন এবং তার একমাত্র সন্তান জন্মের পরপরই ২৬ বছর বয়সে তাঁর প্রসাব জটিলতার কারণে তিনি মারা যান। খ্যাতিমান অটোমান ভ্রমণকারী এভলিয়া চেলেবী তাঁর ট্র্যাভেলস বইতে কায়া সুলতানের সাথে মুখোমুখি হওয়ার কথা উল্লেখ করেছিলেন । বইয়ের একটি পুরো অধ্যায় কায়া সুলতানকে, তাঁর গর্ভাবস্থা থেকে মৃত্যু পর্যন্ত উৎসর্গ করাা হয়।
কায়া সুলতান চতুর্থ মুরাদের কন্যা।মুরাদ খান ছিলেন কঠোর এবং নিষ্ঠুর সুলতান।অন্য সুলতানদের মতোই তিনিও তাঁর কন্যাকে রাজনৈতিক উদ্দেশ্যে ব্যবহার করেছেন।১৩ বছর বয়সেই তিনি কন্যাকে বিবাহ দেন মমেলেক আহমেদ পাশার সাথে।পাশার বয়স এসময় ছিল ৫০ এর কাছে।১৬৪৪ সালে এ বিবাহ সম্পন্ন হয়েছিল।কিন্তু কায়া পাশাকে মোটেও পছন্দ করতেন না যা বিয়ের বোঝা গিয়েছিল।সেই রাতে শাহযাদি পাশাকে ছুড়িকাঘাত করেছিলেন।
কায়া তাঁর স্বামী ভবিষ্যৎ প্রধান উজিরের রাজনৈতিক জীবনে অত্যন্ত গুরুত্বপূর্ণ ছিলেন এবং এটি প্রমাণিত।কায়া পাশাকে কৌশলগত এবং আর্থিক সহায়তা করেছেন।এভলিয়া চেলেবি কায়াকে পাশার প্রতি রাজবংশের সাহায্যের প্রধান কারণ বলে বিবেচনা করেছেন।পাশাও সে কারণে কায়াকে পছন্দ করতেন।কায়ার মৃত্যুর পর তিনি তাঁর কফিনের উপর অনিয়ন্ত্রিতভাবে কেঁদেছিলেন। 
এভলিয়া চেলিবির বইয়ে দাবি করা হয়েছে যে কায়া অদ্ভুত স্বপ্ন দেখেছিল এবং মেলেককে তাদের ব্যাখ্যা করার জন্য অনুরোধ করেছিল। কায়া বলেছিলেন যে এই স্বপ্নগুলিতে তিনি তার দাদু সুলতান প্রথম আহমেদ সহ উদ্যানগুলিতে ঘোরাঘুরি করেছেন । স্বপ্নের শেষে আহমেদ আশীর্বাদস্বরূপ কায়ার মুখের উপরে হাত দিয়েছিলেন, তবে হাতটি সঙ্গে সঙ্গে রক্তে ঢেকে গেল। তারপরে কায়া তার নিজের হাত নিজের মুখের উপরে রাখল এবং তাঁ নিজ হাতও রক্তে ঢেকে গেল। এখানেই রাজকন্যা আতঙ্কে জেগে উঠল।
মেলেক আহমেদ পাশা কায়াকে নির্দেশ দেন তিনি যেন ১০০০ সোনার টুকরা গরিবদের ভিক্ষা দেন , ২০০০ টুকরা তার অধীনস্থ আগাদের এবং বহিরাগত আগাদের পাশাপাশি ৩০০ টুকরা এভলিয়া চেলিবির কাছে এবং ১০০ টুকরা এভলিয়ার বোনকে দেন। কায়া সুলতান যেমন নির্দেশ পেয়েছিলেন তেমনই করেছিলেন তবে পরে মেলেক এভলিয়াকে প্রকাশ করেছিলেন যে কায়া সুলতান যখন সন্তান জন্ম দেবেন তখন তিনি রক্তক্ষরণ করবেন এবং মারা যাবেন।
এই প্রাথমিক ব্যাখ্যার অল্প সময়ের পরে, কায়া মেলেকে আরও একটি স্বপ্নের ব্যাখ্যা করার অনুরোধ করেছিলেন। মেলেক শাহযাদীকে চাপ মুক্ত করার চেষ্টা করে বলেছিলেন যে তার দ্বিতীয় স্বপ্ন নিয়ে চিন্তার কিছু নেই তবে কায়া তার ব্যাখ্যা দেয়ার সময় মেলেকের মুখের ভঙ্গিমা দেখেছিলেন এবং জানতেন যে তিনি স্বপ্নের সঠিক ব্যাখ্যা করছেন না। এর ফলস্বরূপ কায়া দিন দিন আরও বেশি ধার্মিক হয়ে উঠলেন।তিনি মক্কা ও মদিনায় অসংখ্য দান করেছিলেন । এ থেকে যে বিষয়টি স্পষ্ট হয়েছিল তা হ'ল কায়া সুলতান তাঁর আমলের সমস্ত শাহাযাদীর মধ্যে সবচেয়ে ধনী ছিলেন। এটি তার প্রচুর অনুদানের মাধ্যমে এবং তার সমস্ত সম্পত্তি তাঁর সন্তান, তার এবং মেলেকের কর্মচারীদের কাছে হস্তান্তর করার মাধ্যমে প্রদর্শিত হয়েছিল।
স্বপ্ন দেখার ২৬ দিন পর তিনি সন্তানের জন্ম দেন।তাঁদের সন্তানের জন্মের পর পাশা প্রচুর দান করেছিলেন।তবে কায়া প্রসব জটিলতায় ভোগেন।তাঁর অমরা দেহে রয়ে যায় এবং হৃদয়ে আটকে যায় । অমরা বের করার জন্য বহু প্রচেষ্টা চালানো হয়।তিন দিন তিন রাত ধরে কায়াকে এই অত্যাচার সহ্য করতে হয়েছিল।সন্তানের জন্মের চার দিন পর তিনি মারা যান।
জাকির খান (ক্রিকেটার)

জাকিরুল্লাহ খান (; জন্ম: ৩ এপ্রিল, ১৯৬৩) উত্তর-পশ্চিম সীমান্ত প্রদেশের বান্নু এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে পেশাওয়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জাকির খান।
১৯৮২-৮৩ মৌসুম থেকে ১৯৯২-৯৩ মৌসুম সাল পর্যন্ত জাকির খানের প্রথম-শ্রেণীর খেলোয়াড়ী জীবন চলমান ছিল। দীর্ঘকায় ও শক্তি-মজবুত গড়নের ডানহাতি সিমার হিসেবে খেলতেন।
সমগ্র খেলোয়াড়ী জীবনে দুইটিমাত্র টেস্ট ও সতেরোটি একদিনের আন্তর্জাতিকে অংশগ্রহণ করেছেন জাকির খান। ২২ মার্চ, ১৯৮৬ তারিখে কলম্বোয় স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এরপর, ৯ ডিসেম্বর, ১৯৮৯ তারিখে শিয়ালকোটে সফরকারী ভারত দলের বিপক্ষে সর্বশেষ টেস্টে অংশ নেন তিনি।
১৯৮৫-৮৬ মৌসুমে অনেকটা বিস্ময়করভাবেই শ্রীলঙ্কা গমনার্থে তাকে জাতীয় দলে রাখা হয়। কলম্বোয় অনুষ্ঠিত অভিষেক খেলায় কিছুটা সফলতার স্বাক্ষর রেখেছিলেন। প্রথম ইনিংসে ৩/৮০ ও দ্বিতীয় ইনিংসে ০/৭০ বোলিং পরিসংখ্যান গড়েন। এরপর থেকেই একদিনের দলে আসা-যাওয়ার পালায় থাকতেন। এ পর্যায়ে তিনি ইনিংসের শেষদিকে ব্যাট হাতে নিয়ে বেশ কার্যকরী ব্যাটিংশৈলী প্রদর্শন করেছিলেন। দ্বিতীয় টেস্টেও তিনি অপ্রত্যাশিতভাবে খেলার জন্যে মনোনীত হন। ১৯৮৯-৯০ মৌসুমে শিয়ালকোটে সফরকারী ভারতের বিপক্ষে খেলার সুযোগ পেলেও তেমন সফলতা পাননি।
১৯৯২ সালে ক্রিকেট খেলা থেকে অবসর গ্রহণ করেন। এরপর থেকেই পাকিস্তান ক্রিকেট বোর্ডে গণমাধ্যম ব্যবস্থাপক ও পরবর্তীতে সম্পাদকের দায়িত্ব পালন করেছেন। বর্তমানে তিনি পিসিবি কর্তৃক ঘরোয়া ক্রিকেট পরিচালকের দায়িত্বে রয়েছেন।
রবের্তো গায়োন

রবের্তো গায়োন মার্কেস (; ১ জানুয়ারি ১৯০৫ – ১ জানুয়ারি ২০০৬; এছাড়াও রবের্তো গায়োন নামে সুপরিচিত) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আমেরিকা এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন।
১৯২০–২১ মৌসুমে, মেক্সিকীয় ফুটবল ক্লাব আমেরিকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তে প্রায় ২০ মৌসুম অতিবাহিত করে অবসর গ্রহণ করেছিলেন।
১৯৩০ সালে, মার্কেস মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি মাত্র ২টি ম্যাচে অংশগ্রহণ করে ১টি গোল করছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।
ফ্রান্সিস্কো গার্সা গুতিয়েরেস ১৯০৫ সালের ১লা জানুয়ারি তারিখে, কোস্টা রিকার সান হোসেতে জন্মগ্রহণ করেছিলেন এবং ২০০৬ সালের ১লা জানুয়ারি তারিখে ১০১ বছর বয়সে মৃত্যুবরণ করেছেন।
জুলকারনাইন (ক্রিকেটার)

জুলকারনাইন জাইদি (; জন্ম: ২৫ মে, ১৯৬২) পাঞ্জাব প্রদেশের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন জুলকারনাইন নামে পরিচিত জুলকারনাইন জাইদি।
১৯৮০-৮১ মৌসুম থেকে ১৯৯৪-৯৫ মৌসুম পর্যন্ত জুলকারনাইনের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে তিনটিমাত্র টেস্ট ও ষোলটিমাত্র একদিনের আন্তর্জাতিকে অংশগ্রহণ করেছেন জুলকারনাইন জাইদি। সবগুলো টেস্টই শ্রীলঙ্কার বিপক্ষে খেলেছিলেন তিনি। ২৩ ফেব্রুয়ারি, ১৯৮৬ তারিখে ক্যান্ডিতে স্বাগতিক শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। ২২ মার্চ, ১৯৮৬ তারিখে কলম্বোয় একই দলের বিপক্ষে সর্বশেষ টেস্টে অংশ নেন তিনি।
বেসামরিক বিমান চলাচল

বেসামরিক বিমান চলাচল দুটি প্রধান শ্রেণীর একটি, যা ব্যক্তিগত, বাণিজ্যিক সহ সকল ধরনের অসামরিক বিমান চলাচলের প্রতিনিধিত্ব করে‌। বিশ্বের অধিকাংশ দেশ ইন্টারন্যাশনাল সিভিল এভিয়েশন অর্গানাইজেশনের (আইসিএও) এর সদস্য এবং এজেন্সিটির মাধ্যমে বেসামরিক বিমানের জন্য নির্ধারিত সাধারণ মান এবং প্রস্তাবিত অনুশীলন প্রতিষ্ঠায় একত্র হয়ে কাজ করে।
বেসামরিক বিমান চলাচলে দুটি প্রধান বিভাগ অন্তর্ভুক্ত:
যদিও নির্ধারিত বিমান পরিবহনের যাত্রী সংখ্যার দিক থেকে বৃহত্তর অপারেশন হলো মার্কিন যুক্তরাষ্ট্রের। মার্কিন যুক্তরাষ্ট্রের জিএ(জেনারেল এভিয়েশন) যে কোন স্বতন্ত্র বিমান সংস্থার চেয়ে প্রতি বছর ১৬৬ মিলিয়ন বেশি যাত্রী বহন করে, যদিও বিশ্বব্যাপী সব এয়ারলাইন্সের তুলনায় কম। ২০০৪ সাল থেকে, মার্কিন এয়ারলাইন্সগুলো সম্মিলিতভাবে প্রতি বছর ৬০০ মিলিয়ন যাত্রী বহন করেছে, এবং ২০১৪ সালে তারা একটি সম্মিলিতভাবে ৬৬২,৮১৯,২৩২ জন যাত্রী বহন করে।
কিছু দেশ এছাড়াও একটি নিয়ন্ত্রক পার্থক্য ব্যবহার করে যে বিমান ভাড়া করে উড়ানো হয় কিনা যেমন:
সকল নির্ধারিত বা শিডিওলড বিমান পরিবহন বাণিজ্যিক, কিন্তু সাধারণ বিমান হয় বাণিজ্যিক বা ব্যক্তিগত হতে পারে। সাধারণত, পাইলট, বিমান এবং অপারেটর কে পৃথক ভাবে বাণিজ্যিক লাইসেন্স, রেজিস্ট্রেশন এবং অপারেশন সার্টিফিকেটের মাধ্যমে বাণিজ্যিক কার্যক্রম সম্পন্ন করার অনুমতি নিতে হয়।
দ্বিতীয় বিশ্বযুদ্ধের পর, বাণিজ্যিক বিমান পরিবহন দ্রুত বৃদ্ধি পায়। বেশিরভাগ ক্ষেত্রে প্রাক্তন সামরিক পাইলট ব্যবহার করে মানুষ এবং পণ্য পরিবহন শুরু হয়। যে সব কারখানা বোমারু বিমান উৎপাদন করেছিল তারা দ্রুত ডগলাস ডিসি-৪ এর মত যাত্রীবাহী বিমান উৎপাদনে অভিযোজিত হয়। এই বৃদ্ধি বিশ্বব্যাপী সামরিক বিমানবন্দর স্থাপন দ্বারা ত্বরান্বিত হয়, হয় যুদ্ধ ব্যবহার বা প্রশিক্ষণের জন্য যাতে এগুলো সহজেই বেসামরিক বিমান চলাচলের ব্যবহারের জন্য পরিণত হতে পারে। প্রথম বাণিজ্যিক জেট বিমান ছিল ব্রিটিশ ডি হাভিল্যান্ড ধূমকেতু। ১৯৫২ সালে, ব্রিটিশ রাষ্ট্রীয় বিমান সংস্থা বিওএসি ধূমকেতু কে ব্যবহার নির্ধারিত সেবা চালু করে। যদিও এটি একটি প্রযুক্তিগত অর্জন ছিল, বিমানটি অত্যন্ত ব্যর্থতার প্রতীক হিসাবে চিন্হিত হয়। এটিতে জানালার আকৃতি কারণে ধাতব ক্লান্তির সৃষ্টি হয় যার ফলে ফাটল সৃষ্টি করে। যখন সমস্যা দূর করা হয়, অন্যান্য জেট বিমান যেমন বোয়িং ৭০৭ এর মতো বিমানগুলো ইতোমধ্যে সার্ভিসে প্রবেশ করেছে।
কনভেনশন অন ইন্টারন্যাশনাল সিভিল এভিয়েশন ("শিকাগো কনভেনশন") ১৯৪৪ সালে প্রতিষ্ঠিত হয়; এতে বলা হয়েছে যে "বিমান পরিবহনের নিরাপত্তা, দক্ষতা এবং নিয়মিতব্যবহারের জন্য আকাশসীমার ব্যবহারের সমন্বয় সাধন এবং প্রমিত করতে স্বাক্ষরকারীদের সম্মিলিতভাবে কাজ করা উচিত।" সাক্ষরকারী দেশের সংখ্যা ১৯৩। বেসামরিক বিমান চলাচলের নিম্নলিখিত ক্ষেত্রগুলি রক্ষণাবেক্ষণের জন্য দেশভিত্তিক একটি করে বেসামরিক বিমান পরিবহন কর্তৃপক্ষও (যেমন মার্কিন যুক্তরাষ্ট্রে এফএএ) রয়েছে।
বিশ্বব্যাংক ২০১৫ সালে ৩.৪৪ বিলিয়ন পরিবহন কৃত যাত্রীর প্রাথমিক সর্বোচ্চ তালিকা সহ বিশ্বব্যাপী প্রতি বছর পরিবহনকৃত যাত্রীর সংখ্যার তালিকা তৈরি করেছে। একইভাবে, বিশ্বব্যাপী নিবন্ধিত বাহকের টেকঅফের সংখ্যা ২০১৫ সালে প্রায় ৩ মিলিয়নের শিখরে পৌঁছেছে। ২০১৬ সালের জানুয়ারি মাসে বিশ্বব্যাপী মৌসুমী ভাবে সমন্বয়কৃত রাজস্ব যাত্রী কিলোমিটারে (আরপিকে) ৫৫০ বিলিয়ন কিলোমিটার (৩,৭০০ এইউ) (বছরে ৬.৬ ট্রিলিয়ন যাত্রী প্রায় প্রতি ২০ কিলোমিটারে), যা এক বছরের তুলনায় ৭% বৃদ্ধি পেয়েছে।
রাধামোহন ভট্টাচার্য

রাধামোহন ভট্টাচার্য () (সেপ্টেম্বর,  ১৯০৮ - ১৩ জানুয়ারি, ১৯৮৩)  ছিলেন ভারতীয় বাঙালি চলচ্চিত্র ও মঞ্চ অভিনেতা ও সিনেমা সমালোচক, বহু ভাষাবিদ। ধ্রুপদী সংগীতে ব্যুৎপত্তি সহ সেতার, এস্রাজ বাজাতে পারদর্শী ছিলেন। আবৃত্তিকার হিসাবে তার যথেষ্ট খ্যাতি ছিল। 
রাধামোহনের জন্ম ব্রিটিশ ভারতের অধুনা পশ্চিমবঙ্গের বাঁকুড়া জেলার বিষ্ণুপুরে। তিনি কলকাতার প্রেসিডেন্সি কলেজ বর্তমানে প্রেসিডেন্সি বিশ্ববিদ্যালয় ও কলকাতা বিশ্ববিদ্যালয়ের অর্থশাস্ত্রের কৃতি ছাত্র ছিলেন। 
১৯৪৪ খ্রিস্টাব্দে জ্যোতির্ময় রায়ের " উদয়ের পথে" ছায়াছবিতে আদর্শবাদী নায়কের ভূমিকায় অভিনয় করে রাতারাতি জনপ্রিয় হন। এর আগে অবশ্য ১৯৪২ খ্রিস্টাব্দে 'অপরাধ' ছবিতে খলনায়কের ভূমিকায় এবং হিন্দি ছবি 'তমন্না' য় অভিনয় করেছেন। ছবিতে যেকোনো চরিত্রে তিনি ছিলেন সাবলীল। অসম্ভব প্রতিভাবান  অভিনেতা ছিলেন তিনি। 'উদয়ের পথে' ছবির পরিচালক রাধামোহন সম্পর্কে  এক পত্রে তাঁকে লিখেছিলেন -
ছবিতে অভিনেতা হিসাবে প্রতিভার স্বাক্ষর রেখেছেন। ১৯৬০ খ্রিস্টাব্দে "গিরিশ থিয়েটারে" 'ডাউন ট্রেন' নাটকে অভিনয় করে শ্রেষ্ঠ মঞ্চাভিনেতার পুরস্কার পান। ইংরাজী দৈনিক "স্টেটসম্যান" পত্রিকায় সংগীত-সিনেমা সমালোচক হিসাবে কাজ করেছেন। ভারতীয় চিকিৎসাশাস্ত্রের উপর তার লেখাও সংবাদপত্রে প্রকাশিত হত। রাধামোহন রুশ, ফরাসি ও জার্মান ভাষা শিখেছিলেন। ১৯৫৭ খ্রিস্টাব্দে তিনি মস্কো যান ইংরাজী থেকে রুশ সাহিত্য বাংলায় অনুবাদ করার জন্য। রুশ গ্রন্থ 'খোঁড়া রাজকুমার' ও 'মুমু' বাংলায় অনুবাদ করেন।রাধামোহন রবীন্দ্রভারতী বিশ্ববিদ্যালয়ের কর্মসমিতির সদস্য ও ওই বিশ্ববিদ্যালয়ের পিএইচডি গবেষণাপত্রের পরীক্ষক ছিলেন। এছাড়া তিনি শিল্পী সংসদের পৃষ্ঠপোষক এবং কিছুকাল অভিনেতৃসংঘের সভাপতি ছিলেন।
অকৃতদার প্রতিভাবান অভিনেতা রাধামোহন ১৯৮৩ খ্রিস্টাব্দের ১৩ ই জানুয়ারি কলকাতায় পরলোক গমন করেন।
বগুড়া উডবার্ন জেলা সরকারি গ্রন্থাগার

বগুড়া উডবার্ন জেলা সরকারি গ্রন্থাগার বা উডবার্ন লাইব্রেরি উত্তর বঙ্গের বগুড়ায় অবস্থিত একটা সরকারি গ্রন্থাগার। গ্রন্থাগারটি ১৮৫৪ সালে মি. রিয়েল নামের একজন ইংরেজ কর্মকর্তার সহায়তায় করতোয়ার তীরে স্টেশন ক্লাব এলাকায় কাঠের ভবনে যাত্রা শুরু করে। পুরনো এই লাইব্রেরিতে পনেরো শতকের রাজকবি শ্রীমদ্ জ্ঞানেন্দ্র কুমার ভট্টাচার্যের সংস্কৃত ভাষায় লেখা তিনটি পুঁথির দুর্লভ পাণ্ডুলিপি সহ অনেক দুর্লভ সংগ্রহ রয়েছে। গ্রন্থাগারের অধিকাংশ বই ৫০ থেকে ১৫০ বছরের পুরনো।
এ গ্রন্থাগারটি ১৮৫৪ সালে প্রথম স্থাপিত হয়। বগুড়ার তৎকালীন নবাব আব্দুস সোবহান চৌধুরী এ গ্রন্থাগারের জন্য ভবন নির্মাণ করে দেন। ১৯০৮ সালে বগুড়ার তৎকালীন কালেক্টর ও বাংলার গভর্নর জে এন গুপ্ত স্যার জন উডবার্নের নামে এর নামকরণ করেন। ১৯৩০ সালে এটি অগ্নিকাণ্ডে ক্ষতিগ্রস্ত হয়। তখন নবাব সৈয়দ আবদুস সোবহান চৌধুরীর সহায়তায় এটি অ্যাডওয়ার্ড পার্কে স্থানান্তর করা হয়েছিল।
১৯৭১ সালে বাংলাদেশের স্বাধীনতা যুদ্ধে গ্রন্থাগারটি ক্ষতিগ্রস্ত হয়।
নানা কারণে এক যুগেরও বেশি সময় ধরে তালাবদ্ধ থাকার পর ২০১৪ সালের ১৫ মার্চ সংস্কৃতি মন্ত্রণালয়ের গণগ্রন্থাগারগুলোর অধিদপ্তরের সিদ্ধান্ত অনুযায়ী একে জেলা সরকারি গণগ্রন্থাগারের সাথে একীভূত করে উডবার্ন সরকারি গণগ্রন্থাগার নামে নামকরণ করা হয়।
একীভূত হওয়ার সময় উডবার্ন সরকারি গ্রন্থাগারে ২৮ হাজার ৪৮২ টি বই থাকলে আট হাজার বই সরকারি গণগ্রন্থাগার বুঝে পেয়েছে। এখানে পনেরো শতকের রাজকবি শ্রীমদ্ জ্ঞানেন্দ্র কুমার ভট্টাচার্যের সংস্কৃত ভাষায় লেখা তিনটি পুঁথির দুর্লভ পাণ্ডুলিপি রয়েছে। প্রাচীন তুলট কাগজে দোয়াতকালি ও বাঁশের কলমে লেখা প্রতিটি পাণ্ডুলিপি প্রায় এক হাজার পৃষ্ঠার। পুঁথি তিনটির নাম "পদ্মপুরাণ", "গোবিন্দ কথামৃত" ও "হিরণ্যকশিপু"। সংস্কৃত ও ইংরেজি ভাষার বই সহ পুরনো গল্প, উপন্যাস, প্রবন্ধ, জার্নাল, রেফারেন্স বই সহ আট হাজারের মতো বই রয়েছে এখানে।
বরেন গঙ্গোপাধ্যায়

বরেন গঙ্গোপাধ্যায় (৩ জানুয়ারি ১৯৩০ — ১২ ডিসেম্বর, ২০০১) একজন বাঙালি সাহিত্যিক। তিনি একজন খ্যাতনামা ছোটগল্পকার ও ঔপন্যাসিক।
বরেন গঙ্গোপাধ্যায়ের জন্ম ঢাকার বিক্রমপুরের কয়কীর্তন গ্রামে। বিদ্যালয় শিক্ষার পরে তিনি কলকাতায় চলে আসেন। শিক্ষকতার কাজ নিয়ে সুন্দরবন চলে যান এবং সুন্দরবনের নিম্নবর্গের মানুষদের কথা তাঁর গল্প-উপন্যাসে উঠে এসেছে বারবার। তার "তোপ", "বজরা", "কানি বোষ্টুমির গঙ্গাযাত্রা", "কাক", "বেস্পতির এক বাবু ছিল", "সহবাস" ইত্যাদি গল্পে সুন্দরবনের সমাজ ও সংস্কৃতি ফুটে ওঠে। তার দুটি উল্লেখযোগ্য উপন্যাস "বনবিবির উপাখ্যান" ও "বাগদা"। সংবাদ প্রতিদিনে তিনি নিয়মিত গ্রাম বাংলা সম্পর্কিত ফিচার লিখতেন। কিছুদিন যুগান্তর পত্রিকার গ্রন্থবার্তা আর তিন বছর "কলেজ স্ট্রিট" পত্রিকা সম্পাদনা করেন। গল্প বিচিত্রা নামের একটি গল্পের কাগজ সম্পাদনা করেন বরেন। তাঁর ছিল পাহাড় ভ্রমণের নেশা তাই কিছু ভ্রমণকাহিনীও লিখেছেন তিনি। ১৯৭৬ সালে শিক্ষকতার কাজ থেকে অবসর নিয়ে লেখালিখিতে ব্যস্ত থাকতেন তিনি। ২০০১ সালে পশ্চিমবঙ্গ বাংলা আকাদেমি তাকে সংবর্ধনা প্রদান করে।
বর্ডার গার্ড বাংলাদেশের সরঞ্জামের তালিকা

এই নিবন্ধে বর্ডার গার্ড বাংলাদেশ কর্তৃক ব্যবহৃত সরঞ্জামের তালিকা দেয়া হয়েছে। এর মধ্যে রয়েছে ছোটো অস্ত্র, যানবাহন, জাহাজ এবং বিমান।
ওরাঙ্গি টাউন

ওরাঙ্গি টাউন (, ) করাচি শহরের উত্তর-পশ্চিমাঞ্চলে অবস্থিত যা ওরাঙ্গির বিস্তৃত পৌরসভার নামে নামকরণ করা হয়েছিল। স্থানীয় সরকার অধ্যাদেশ ২০০১ এর অংশ হিসাবে ওরাঙ্গি টাউন গঠিত হয়েছিল এবং ১৩ টি ইউনিয়ন পরিষদে উপ-বিভক্ত হয়েছিল। ২০১১ সালে নগর ব্যবস্থাটি ভেঙে দেওয়া হয়েছিল এবং ২০১৫ সালে করাচি পশ্চিম জেলার অংশ হিসাবে ওরাঙ্গি টাউন পুনরায় সংগঠিত হয়েছিল।
অরাঙ্গি টাউনের সীমানা শাহরাহ-এ-জাহিদ হোসাইনের উত্তরে নতুন করাচি শহর, পূর্বে গুজর নালা খাল দিয়ে গুলবার্গ শহর, দক্ষিণে লিয়াকতাবাদ শহর এবং পশ্চিমে এসআইটিই শহর। ইউনিয়ন পরিষদ নামে ১৩ টি সরকারি উপকন্ঠ ছিল।
ফেডারেল সরকার ২০০০ সালে স্থানীয় সরকার সংস্কার করেছিল, যা পূর্ববর্তী "তৃতীয় স্তর সরকারের" (প্রশাসনিক বিভাগ) কে সরিয়ে দিয়ে এর পরিবর্তে চতুর্থ স্তর (জেলা) স্থাপন করেছিল। করাচির প্রভাবটি ছিল ২০০১ সালে পূর্বের করাচি বিভাগকে ভেঙে দেওয়া এবং এর পাঁচটি জেলা একত্রে একটি নতুন করাচি সিটি-জেলা গঠনের জন্য কেমারি টাউনসহ আঠারোটি স্বায়ত্তশাসিত নির্বাচনী শহর নিয়ে গঠিত হয়েছিল। ২০১১ সালে, করাচি মেট্রোপলিটন কর্পোরেশন ব্যবস্থাটি পুনঃপ্রবর্তন হওয়ার পরে, ব্যবস্থাটি ভেঙে দেওয়া হয়েছিল তবে ২০১৫ সাল পর্যন্ত আমলাতান্ত্রিক প্রশাসনের জন্য স্থায়ী ছিল। ২০১৫ সালে, করাচি শহর করাচি পশ্চিম জেলার অংশ হিসাবে পুনরায় সংগঠিত হয়েছিল।
রাজারবাগ পুলিশ লাইন

রাজারবাগ পুলিশ লাইন ঢাকা মেট্রোপলিটন পুলিশ (ডিএমপি) এর মূল ব্যারাক। এটি ঢাকার শাহজাহানপুর থানার অন্তর্গত এলাকা রাজারবাগে অবস্থিত। এখানে স্বল্প সংখ্যক অফিসারের কোয়ার্টারের পাশাপাশি কন্সটেবল পর্যায়ের পুলিশ সদস্যের ব্যারাক রয়েছে। ঢাকা মেট্রোপলিটন পুলিশের যে প্যারাড গ্রাউন্ড রয়েছে সেটিও রাজারবাগ পুলিশ লাইন্সে অবস্থিত। প্রতি বছর এখানে পুলিশ সপ্তাহের আয়োজন করা হয়। এছাড়াও এখানে রয়েছে একটি পুকুর, ঘোড়ার খামার, শিক্ষা প্রতিষ্ঠান ও জাদুঘর।
রাজারবাগ পুলিশ লাইন্সে ১৯৭১ সালে সর্বপ্রথম সশস্ত্র প্রতিরোধ শুরু হয়েছিল। ১৯৭১ সালের ২৫ শে মার্চ পাকিস্তানি বাহিনী কর্তৃক অপারেশন সার্চলাইট পরিচালিত হয়। পাকিস্তানি বাহিনীদের প্রথম লক্ষ্য ছিল রাজারবাগ পুলিশ লাইন আক্রমণ করা। ২৫ শে মার্চ রাত্রে পাকিস্তানি বাহিনী রাজারবাগ পুলিশ লাইন ঘিরে ফেলে। তখন অস্ত্রাগার হতে পুলিশদের কাছে অস্ত্র পৌঁছে দেওয়া হয়। মুক্তিযুদ্ধের পক্ষে প্রথম বুলেট নিক্ষিপ্ত হয় চামেলিবাগ পুলিশ ব্যারিকেড হতে, যার ফলে নিহত হন দুইজন পাকিস্তানি সেনা। পুলিশদের অস্ত্র ও গোলা বারুদ ফুরিয়ে গেলে হানাদার বাহিনী তুমুল গতিতে আক্রমণ শুরু করে। পাকিস্তানি সেনারা সারারাত গুলি ও কামানের গোলা বর্ষন করে বহু পুলিশ হত্যা করে। এখান থেকেই শুরু হয় মুক্তিযুদ্ধ।
বাংলাদেশের মুক্তিযুদ্ধ ও বাংলাদেশের পুলিশদের মুক্তিযুদ্ধে অবদান সম্পর্কে নতুন প্রজন্মকে জানানোর উদ্দেশ্যে রাজারবাগ পুলিশ লাইনে বাংলাদেশ পুলিশ মুক্তিযুদ্ধ জাদুঘর স্থাপিত হয়। এ জাদুঘরে স্থান পেয়েছে সেই বেতারযন্ত্র যেটি দিয়ে ২৫ মার্চ ১৯৭১ সালে পরিচালক মোঃ শাহজাহান মিয়া সারাদেশের সকল থানায় রাজারবাগ, পাকিস্তানি বাহিনী কর্তৃক আক্রমণের কথা জানিয়ে দেয়। এখানে স্থান পেয়েছে সেই পাগলা ঘণ্টা, যেটি বাজিয়ে সমগ্র পুলিশকে সেই কালরাত্রে একত্র করেছিলেন কন্সটেবল আব্দুল আলি। এ দুটি জিনিসের পাশাপাশি রয়েছে পুলিশদের ব্যবহৃত রাইফেল, মর্টার, বন্দুক, হাতব্যাগ, চশমা, টুপি ও ইউনিফর্ম। এছাড়াও তৎকালীন পুলিশ মহাপরিদর্শকের ভাষনের একটি কপি রাখা হয়েছে, যা মুক্তিযুদ্ধে পুলিশদের অনুপ্রাণিত করেছিল।
রাজারবাগ পুলিশ লাইনে "রাজারবাগ পুলিশ লাইন্স স্কুল এন্ড কলেজ" নামে একটি শিক্ষা প্রতিষ্ঠান রয়েছে। এটি ১৯৬৩ সালে প্রতিষ্ঠিত হয়। ঢাকা মেট্রোপলিটন পুলিশ কর্তৃক এই প্রতিষ্ঠানটি পরিচালিত।
আমার সংবাদ

দৈনিক আমার সংবাদ বাংলাদেশ থেকে এবং বাংলা ভাষায় প্রকাশিত একটি দৈনিক সংবাদপত্র। ২০১২ সালে এটি প্রথম প্রকাশিত হয়। পত্রিকার সম্পাদক ও প্রকাশক হলেন হাশেম রেজা। নভেম্বর ২০২০ অনুসারে, পত্রিকাটির প্রচার সংখ্যা প্রায় ১,৬১,১০৫ ও প্রচার সংখ্যা অনুসারে পত্রিকাটি বাংলাদেশের দশম শীর্ষ পত্রিকা।
"আমার সংবাদ" 'ব্রডশিট' আকারে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। পত্রিকাটি চার রঙে মুদ্রিত। নিয়মিত সংখ্যা ১২ পৃষ্ঠা।
বণ্ডলুর

বণ্ডলুর দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি ঘনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি জনগণনা নগর৷ এটি চেন্নাইয়ের দক্ষিণ-পশ্চিমে অবস্থিত বৃহচ্চেন্নাইয়ের একটি এলাকা৷ এটি চেন্নাইয়ের দক্ষিণৈর দ্বারগুলির অন্যতম৷ এখানে রয়েছে বেশ কিছু দুর্লভ দুষ্প্রাপ্য প্রজাতির বন্য ও প্রাণিজ সম্পদবহুল অরিঙ্গর আন্না চিড়িয়াখানা৷ চেন্নাই শহরতলি রেলওয়ে সংযোগের অন্তর্গত বণ্ডলুর রেলওয়ে স্টেশনটি এখানে অবস্থিত৷
২০১১ খ্রিস্টাব্দে ভারতের জনগণনা অনুসারে বণ্ডলুর শহরের মোট জনসংখ্যা ছিল ১৬,৮৫২ জন যার মধ্যে পুরুষ ৮,৪১০ জন এবং নারী ৮,৪৪২ জন। অর্থাৎ এই শহরে প্রতি হাজার পুরুষে ১,০০৪ জন নারীর বসবাস। মোট পরিবার সংখ্যা ৪,৩৮৪ টি। ছয় বছর অনূর্ধ্ব শিশুর সংখ্যা ১,৮৩৮ যা মোট জনসংখ্যার ১০.৯১ শতাংশ। শহরটির মোট সাক্ষরতার হার ৯০.৭১ শতাংশ যেখানে পুরুষ সাক্ষরতার হার ৯৫.১৬ শতাংশ এবং নারী সাক্ষরতার হার ৮৬.২৯ শতাংশ।
বণ্ডলুরের উত্তর দিকে মুড়িশূর, উত্তর-পূর্ব দিকে পেরুঙ্গলতুর, পূর্ব দিকে আইয়েনচেরি, দক্ষিণ দিকে চেঙ্গলপট্টু ও পশ্চিম দিকে রয়েছে মণ্ণিবক্কম।
বণ্ডলুর বৃহত্তর চেন্নাই শহরাঞ্চলের অন্তর্গত এবং তাম্বরম শহর থেকে ৬ কিলোমিটার দক্ষিণে অবস্থিত একটি ঘনবসতিপূর্ণ শহর৷ পার্শ্ববর্তী নগর পঞ্চায়েতগুলির মধ্যে রয়েছে পীর্কনকরনাই, পেরুঙ্গলতুর, মণ্ণিবক্কম ও মুড়িশূর জনগণনা নগর৷
এই শহরটি বণ্ডলুর-কেলমবক্কম সড়ক, গ্র্যান্ড সাদার্ন ট্রাঙ্ক রোড ও পুরাতন মহাবলীপুরম সড়কের সংযোগস্থলে অবস্থিত৷ চেন্নাই নগরোন্নয়ন কর্তৃপক্ষের পরিধি বরাবর বিস্তৃত বণ্ডলুর-মিঞ্জুর আউটার রিং রোড নগরোন্নয়ন দপ্তরের একটি গুরুত্বপূর্ণ সড়ক৷ ২০১২ খ্রিস্টাব্দের জানুয়ারি মাসে বণ্ডলুর উড়ালপুলটি উদ্বোধন করা হয়, যা রেলস্টেশনের পূর্ব ও পশ্চিম প্রান্তকে যানজটহীনভাবে যুক্ত করে৷ এটি রঙ্গরাজাপুরমের উড়ালপুলটির মতোই ধনুরাকৃতির নকশাবিশিষ্ট৷
আউটার রিং রোডকে কেন্দ্র করে একটি স্যাটেলাইট কমারশিয়াল কোরিডর তৈরির পরিকল্পনা রয়েছে৷
কোয়মবেড়ুতে ২০০২ খ্রিস্টাব্দে উদ্বোধিত চেন্নাই শহরতলি বাস টার্মিনাসটি এশিয়ার বৃহত্তম বলে মনে করা হয়, যদিও এর তাত্ত্বিক প্রমাণ নেই৷ এতদ্ব্যতীত চেন্নাই নগরোন্নয়ন কর্তৃপক্ষ বণ্ডলুরে নতুন বাস টার্মিনাস তৈরির জন্য ৬৫ একর জমি নির্ধারিত করেছে৷ কোয়মবেড়ু বাস টার্মিনাসের তুলনায় এর আকার দ্বিগুণ হওয়ার ফলে পরিষেবা যথেষ্ট সুষম হবে বলে আশা৷ এখান থেকে মূলত চেন্নাই শহরতলির দক্ষিণের বাস পরিষেবাগুলি নিয়ন্ত্রণ করা হবে বলে ঠিক করা হয়েছে৷
শহরের নিকটবর্তী রেলওয়ে স্টেশনটি হলো চেন্নাই শহরতলি রেলওয়ে সংযোগপথের বণ্ডলুর রেলওয়ে স্টেশন৷ প্রস্তাবিত চেন্নাই মনোরেল পথের বণ্ডলুর-পুড়ল ও বণ্ডলুর-বেলাচেরি সংযোগদুটি এই শহরের ওপর দিয়ে দীর্ঘায়িত হবে বলে পরিকল্পনা রয়েছে৷
পিয়ালি নদী

পিয়ালি নদী হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার সুন্দরবন অঞ্চলের একটি জোয়ার-সম্বন্ধীয় মোহনাজ নদী।
বামনঘাটার বিদ্যাধরী নদী থেকে পিয়ালি নদীর উৎপত্তি। এরপর দক্ষিণ-পশ্চিমে প্রবাহিত হয়ে ক্যানিং-এর প্রায় দক্ষিণে মাতলা নদীতে মিশেছে। মাতলা নদীর সঙ্গে পিয়ালি কুলতলা গাঙের মাধ্যমেও যুক্ত যেটি আবার ঠাকুরান নদীর সঙ্গে যুক্ত।
বিন্নায়গ গুহাসমূহ

বিন্নায়গ বৌদ্ধ গুহাসমূহ (অপর নাম বিনায়ক গুহাসমূহ বা বিনায়গ গুহাসমূহ ভারতের রাজস্থান রাজ্যের বিন্নায়গ গ্রামে অবস্থিত। এখানে খননকার্য চালিয়ে পূর্ব থেকে পশ্চিমে দক্ষিণমুখী ২০টি ল্যাটেরাইট গুহার সন্ধান পাওয়া গিয়েছে। এটি ছিল একটি বৌদ্ধ সংঘারাম। এই গুহাসমূহের কক্ষগুলি কোলবি গুহাসমূহের কক্ষগুলির তুলনায় ছোটো। স্তুপের আকৃতিবিশিষ্ট উপাসনাস্থলটি এই গুহাগুলির সবচেয়ে লক্ষণীয় অংশ। এটিতে জানালা-যুক্ত চৈত্যও ছিল। আরেকটি গুরুত্বপূর্ণ গুহায় উন্মুক্ত উঠানের দু’টি শাখা দেখা যায়। গুহাটির পিছন দিকে খিলানাকৃতি ছাদ-যুক্ত একটি বন্ধ লবি এবং দুই ধারে একটি করে কক্ষ দ্বারা পরিবেষ্টিত একটি কেন্দ্রীয় দরজা ছিল। পিছনের দেওয়ালে ছাঁচে তৈরি বেদিটি এখন শূন্য।
এই গুহাগুলি কোলবি থেকে ৮ মাইল দূরে অবস্থিত।
হাতীবান্ধা ইউনিয়ন, ঝিনাইগাতী

হাতীবান্ধা ইউনিয়ন বাংলাদেশের ময়মনসিংহ বিভাগের শেরপুর জেলার ঝিনাইগাতী উপজেলার অন্তর্গত একটি।
গ্রাম সমূহ-
শিক্ষার হার : ৪৪%।
শিক্ষা প্রতিষ্ঠান
বর্তমান চেয়ারম্যান-মোঃ নুরল আমীন দোলা
রাজশাহী-৭

রাজশাহী-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।
রাজশাহী-৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
রাজশাহী-৮

রাজশাহী-৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।
রাজশাহী-৮ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
রাজশাহী-৯

রাজশাহী-৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।
রাজশাহী-৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
রাজশাহী-১০

রাজশাহী-১০ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।
রাজশাহী-১০ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
রাজশাহী-১১

রাজশাহী-১১ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।
রাজশাহী-১১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
রাজশাহী-১২

রাজশাহী-১২ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।
রাজশাহী-১২ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
রাজশাহী-১৩

রাজশাহী-১৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।
রাজশাহী-১৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
রাজশাহী-১৪

রাজশাহী-১৪ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।
রাজশাহী-১৪ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
রাজশাহী-১৫

রাজশাহী-১৫ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।
রাজশাহী-১৫ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
রাজশাহী-১৬

রাজশাহী-১৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।
রাজশাহী-১৬ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
রাজশাহী-১৭

রাজশাহী-১৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।
রাজশাহী-১৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
রাজশাহী-১৮

রাজশাহী-১৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।
রাজশাহী-১৮ আসনটি ১৯৭৯ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
পাকিস্তানের বিশ্ববিদ্যালয়ের তালিকা

পাকিস্তানের উচ্চশিক্ষা হল শিক্ষার্থীরা মাধ্যমিক স্কুল, শিক্ষিত সমাজ এবং দুই বছরের কলেজের বাইরে পড়াশোনা চালিয়ে যাওয়ার পদ্ধতিগত প্রক্রিয়া। উচ্চ শিক্ষাব্যবস্থার পরিচালনা পাকিস্তান উচ্চশিক্ষা কমিশন (এইচইসি) এর অধীনে বজায় রাখা হয় যেটি দেশের আর্থিক তহবিল, গবেষণা ফলাফল এবং শিক্ষার মানের উপর নজরদারি করে।
পাকিস্তানে উচ্চতর শিক্ষাব্যবস্থায় সরকারি, বেসরকারি এবং সামরিক বিশ্ববিদ্যালয় অন্তর্ভুক্ত রয়েছে, যা এইচইসি (HEC) দ্বারা অনুমোদিত। স্বাধীনতার পর থেকে নতুন বিশ্ববিদ্যালয়গুলি বিশ্ববিদ্যালয় মঞ্জুরি কমিশন (ইউজিসি) দ্বারা সমর্থন পেয়ে সারা দেশে প্রসারিত হয়েছে, যা উচ্চশিক্ষা কমিশনের পূর্বে ২০০২ সাল পর্যন্ত বিশ্ববিদ্যালয়সমূহকে স্বীকৃতি দেওয়ার একটি স্বায়ত্তশাসিত প্রতিষ্ঠান ছিল। পাকিস্তান বছরে প্রায় ৪৪৫,০০০ বিশ্ববিদ্যালয় স্নাতক এবং ১০,০০০ কম্পিউটার বিজ্ঞান স্নাতক তৈরি করে। নিম্নলিখিত সরকারি এবং বেসরকারি উচ্চ শিক্ষা প্রতিষ্ঠানগুলো সক্রিয় রয়েছে:
গজেন গাদি

গজেন গাদি অরুণাচল প্রদেশ রাজ্যের একজন ভারতীয় রাজনীতিবিদ। 
গাদি ২০১৪ অরুণাচল প্রদেশ বিধানসভা নির্বাচনে অরুণাচলের পিপলস পার্টির সদস্য হয়ে বাসর আসন থেকে নির্বাচিত হয়েছিলেন। ২০১৯ সালের বিধায়ক নির্বাচনে তিনি এনপিপির মিঃ গোকার বাসরের কাছে হেরেছিলেন।
অরুণাচল প্রদেশ বিধানসভা
সি সি গোহাইন

সি কে গোহাইন (জন্ম: চৌকাম, লোহিত জেলা, ১৯৩১, মৃত্যু: ১৬ ফেব্রুয়ারি ২০১৪) ভারতের অরুণাচল প্রদেশের ভারতীয় রাজনীতিবিদ ছিলেন। ১৯৭১ সালে তিনি ভারতের তৎকালীন রাষ্ট্রপতি কর্তৃক উত্তর-পূর্ব সীমান্ত সংস্থা থেকে লোকসভার সদস্য মনোনীত হয়েছিলেন। এর আগে তিনি ডেয়িং এরিংয়ের মৃত্যুর পরে ১৯৭০ সালে নেফা থেকে চতুর্থ লোকসভার সদস্য মনোনীত হয়েছিলেন।
পেশায় তিনি একজন কৃষিবিদ এবং সমাজসেবী ছিলেন। তিনি নেফা শাখার বয় স্কাউটস এবং গার্লস গাইডের চিফ কমিশনার ছিলেন। তিনি নেফার সমাজকল্যাণ উপদেষ্টা বোর্ডের সদস্য ছিলেন। তিনি লোহিত বোধি সোসাইটি এবং খাম্পি কাউন্সিলের সেক্রেটারি ছিলেন এবং ট্রাইবাল ওয়েলফেয়ার টিম্বার বোর্ড এবং নেফা সংগামের চেয়ারম্যান ছিলেন। 
তিনি ১৭ ফেব্রুয়ারি ২০১৪ এ মারা যান।
কিপা বাবু

কিপা বাবু অরুণাচল প্রদেশের ভারতীয় জনতা পার্টির রাজনীতিবিদ। তিনি ২০১৬ সালে ইটানগর থেকে অরুণাচল প্রদেশ বিধানসভা নির্বাচনে নির্বাচিত হয়েছিলেন।
আবুদরি বেঙ্কটেশ্বরলু

আভুদারী ভেঙ্কটেশ্বরলু ১৯৭৮ থেকে ১৯৮৩ সাল পর্যন্ত ভারতের অন্ধ্র প্রদেশের বিনুকোন্ডা বিধানসভা আসনের স্বতন্ত্র সদস্য হিসাবে দায়িত্ব পালন করেছিলেন।
ইয়ারাম বেঙ্কটেশ্বররেড্ডি

ইয়ারাম ভেঙ্কটেশ্বররেড্ডি ২০০৪ থেকে ২০০৯ সাল পর্যন্ত ভারতের অন্ধ্র প্রদেশের সাতেনাপল্লী নির্বাচনী এলাকার বিধানসভার সদস্য হিসাবে দায়িত্ব পালন করেছিলেন এবং ২০০৯ সালে পুনরায় নির্বাচিত হন। তিনি জন সেনা পার্টিতে যোগ দিয়েছিলেন।
ইয়ালমণ্ড রাও বীরপনেনি

ইয়াল্লামন্ডা রাও বীরপানেনি ১৯৯৪ এবং ১৯৯৯ সাল পর্যন্ত ভারতের অন্ধ্র প্রদেশের বিনুকোন্ডা আসন থেকে আইনসভার সদস্য নির্বাচিত হন। প্রথমবার স্বতন্ত্র প্রার্থী হয়ে এবং দ্বিতীয়বার তেলুগু দেশম পার্টির সদস্য হিসাবে।
ইয়ালমঞ্চিলি বীরাঞ্জনেলু

ইয়ালামঞ্চিলি বীরঞ্জনেলু ১৯৯৯ থেকে ২০০৪ সাল পর্যন্ত ভারতের অন্ধ্র প্রদেশের সাতেনাপল্লি বিধানসভা কেন্দ্রর সাংসদ সদস্য হিসাবে দায়িত্ব পালন করেছিলেন। তিনি তেলুগু দেশম পার্টির সদস্য ছিলেন।
তেল্লকুল জলাইয়া

তেল্লাকুলা জআলায়া ১৯৫৫ থেকে ১৯৬২ সাল পর্যন্ত গুন্টুর আই নির্বাচনী এলাকা থেকে অন্ধ্র প্রদেশ বিধানসভার সদস্য ছিলেন। তিনি গুন্টুর পৌর কর্পোরেশনের প্রথম চেয়ারম্যান হিসাবে দায়িত্ব পালন করেছিলেন। তেল্লাকুলা জালায়া এবং নাদিমপল্লী নরসিংহ রাও নিজ নিজ সময়কালে পৌর কর্পোরেশনের চেয়ারম্যান হিসাবে জিন্নাহ টাওয়ারটি নির্মাণ করেছিলেন - এটি এখনও শান্তি ও সম্প্রীতির প্রতীক হিসাবে রয়েছে। তিনি তেল্লাকুলা জালিয়া এবং পলিসেটি সোমসুন্দরাম কলেজ প্রতিষ্ঠা করেন।
সোমপল্লী সাম্বাইয়া

সোমপল্লি সাম্বাইয়া ছিলেন একজন ইংরেজি সাহিত্যের অধ্যাপক এবং রাজনীতিবিদ। তিনি চিলকালুরিপেট আসন থেকে অন্ধ্র প্রদেশ বিধানসভায় বিধায়ক নির্বাচিত হয়েছিলেন।
পিলা গোবিন্দ সত্যনারায়ণ

পিলা গোবিন্দ সত্যনারায়ণ (পিলা গোবিন্দ) তেলুগু দেশম পার্টির একজন ভারতীয় রাজনীতিবিদ। তিনি অনাকাপল্লী আসন থেকে অন্ধ্র প্রদেশ বিধানসভার সদস্য নির্বাচিত হয়েছিলেন
বিজয় রামরাজু শত্রুচারলা

বিজয় রামরাজু শত্রুচারলা (জন্ম: ৪ আগস্ট ১৯৪৮, চায়নামিরাঙ্গি, বিজয়নগরম জেলা, অন্ধ্র প্রদেশ) চায়না মিরাঙ্গি সামস্থানের জমিদার এর অন্ধ্রপ্রদেশ তেলুগু দেশম পার্টির সদস্য। তিনি পার্বতীপুরম (লোকসভা কেন্দ্র) প্রতিনিধিত্বকারী লোকসভার সদস্য হিসাবে দায়িত্ব পালন করেছিলেন। তিনি নবম, দশম এবং দ্বাদশ লোকসভায় নির্বাচিত হয়েছিলেন। তিনি ওয়াইএস রাজা শেখর রেড্ডি মন্ত্রিসভায় (কংগ্রেস সরকার) অন্ধ্র প্রদেশের মন্ত্রিপরিষদ মন্ত্রীর দায়িত্ব পালন করেছিলেন।
নেলাবালা সুব্রহ্মণ্যম

নেলাবালা সুব্রহ্মণ্যম একজন ভারতীয় রাজনীতিবিদ। তিনি একাদশ লোকসভার সংসদ সদস্য ছিলেন। তিনি তিরুপাঠি সংসদীয় আসন থেকে ৫২,৩৩২ ভোট পেয়ে নির্বাচিত হয়েছিলেন।
সুব্রহ্মণ্যম নেল্লোর জেলার জমিদার নায়কুপেট মণ্ডলে গ্রাম পঞ্চায়েত "ভীমবরাম" এর সভাপতি হিসাবে জীবন শুরু করেছিলেন। তারপরে তিনি অন্ধ্র প্রগতি গ্রামীণ ব্যাংকে ম্যানেজার হিসাবে কয়েক বছর কাজ করেন। ১৯৯ir সালে তিনি তিরুপতির সংসদ সদস্য ছিলেন । ২০০৪ সালে তিনি কংগ্রেস দলের হয়ে সুলারপেট আসন থেকে বিধায়ক নির্বাচিত হয়েছিলেন। তিনি দুই মেয়াদে টিটিডি ট্রাস্টি সদস্য ছিলেন। 
সুব্রহ্মণ্যম বিবাহিত এবং তাঁর এক কন্যা ও দুই পুত্র রয়েছে।
মোক্ষকাশী রেড্ডি

মুক্কু কাসি রেড্ডি অন্ধ্র প্রদেশের একজন ভারতীয় রাজনীতিবিদ। তিনি কানাগিরি আসনটি ১৯৮৩, ১৯৮৫, ১৯৯৪ সালে ৩ বার আইনসভা (ভারত) সদস্য হিসাবে প্রতিনিধিত্ব করেছেন। তিনি ১৯৮৩ সালে তেলুগু দেশম পার্টি থেকে বিধানসভা (ভারত) সদস্য হিসাবে রাজনৈতিক কর্মজীবন শুরু করেছিলেন এবং এনটিআরের প্রথম মন্ত্রিসভায় রেশম মন্ত্রীর দায়িত্ব পালন করেছিলেন। ২০০১ সালে তিনি জেলা পরিষদ নির্বাচনে বিজয়ী হয়ে ২০০৬ সাল পর্যন্ত প্রকাশম জেলার জেডপি চেয়ারম্যান হিসাবে দায়িত্ব পালন করেছেন। ২০০৯ সালে তিনি তেলুগু দেশম পার্টি ত্যাগ করেন। 
তিনি ২০১০ সালে, ওয়াইএস জগন মোহন রেড্ডির নেতৃত্বে ওয়াইএসআর কংগ্রেস পার্টিতে যোগ দিয়েছিলেন ।
নূতনকল্ব রামকৃষ্ণ রেড্ডি

নুথনাকালবা রামকৃষ্ণ রেড্ডি (১৪ জানুয়ারী ১৯৩৬, কেলাবতী, চিত্তর জেলা) অন্ধ্রপ্রদেশের তেলুগু দেশম পার্টির নেতা। তিনি লোকসভার সদস্য হিসাবে চিত্তুরেরের প্রতিনিধিত্বকারীর দায়িত্ব পালন করেছিলেন। তিনি একাদশ, দ্বাদশ এবং ত্রয়োদশ লোকসভায় নির্বাচিত হয়েছিলেন।
পার্থসারথি রেড্ডি

পার্লা পার্থসারথী রেড্ডি অন্ধ্র প্রদেশের কদপা জেলার ভেমুলা গ্রামের বাসিন্দা এবং তেলুগু দেশম পার্টির রাজনীতিবিদ।
পেশায় তিনি একজন উকিল। তিনি ওয়াইএস রাজা রেড্ডি হত্যা মামলায় দোষী সাব্যস্ত হওয়ার সময় পুলিভেনডুলা মার্কেট কমিটির চেয়ারম্যান ছিলেন। তিনি ২০১৯ সালের নির্বাচনে পুলিভেনডুলা বিধায়ক আসন থেকে প্রতিদ্বন্দ্বিতা করেছিলেন।
বাংলাদেশ জাতীয়তাবাদী শ্রমিক দল

বাংলােদশ জাতীয়তাবাদী শ্রমিক দল বাংলাদেশের একটি জাতীয় ট্রেড ইউনিয়ন ফেডারেশন। এটি আন্তর্জাতিক ট্রেড ইউনিয়ন কনফেডারেশন কর্তৃক অনুমোদিত।শ্রমিকদের বিভিন্ন দাবি আদায় এবং উৎপাদন বৃদ্ধি এবং দেশকে স্বাবলম্বী করার লক্ষ্যে শহীদ রাষ্ট্রপতি জিয়াউর রহমান ১৯৭৯ সালের ৩ মে বাংলাদেশ জাতীয়তাবাদী শ্রমিক দল প্রতিষ্ঠা করেন।
বিজেএসডি রাজনৈতিকভাবে বাংলাদেশ জাতীয়তাবাদী দলের সাথে যুক্ত। আনোয়ার হোসেন ফেডারেশনের সভাপতি এবং নুরুল ইসলাম খান নাসিম সাধারণ সম্পাদক। এর কেন্দ্রীয় অফিস ঢাকার নয়াপল্টনে অবস্থিত।
মহানগর,নগর,বন্দর,শিল্পকারখানা,হাট,ঘাট,টার্মিনাল,রেলওয়ে স্টেশন,পরিবহন স্টেন্ড,জেলা শহর,আঞ্চলিক শাখা,উপজেলা/থানা,পৌরসভা/ইউনিয়ন,ওয়ার্ড
সুফইয়ান সাওরী

সুফইয়ান সাওরি বা ইমাম সুফিয়ান সাওরী, যার পুরো নাম আবু আবদুল্লাহ সুফইয়ান ইবনে সাঈদ ইবনে মাসরুক আস-সাওরী আল-কুফী (আরবি : أبو عبد الله سفيان بن سعيد بن مسروق الثوري‎; ইংরেজি : Abu Abdullah Sufyan ibn Said ibn Masruq al-Thawri )(৯৭-১৬১ হিঃ) ছিলেন একজন ইসলামিক পণ্ডিত । তিনি ছিলেন শাইখুল ইসলাম, ইমামুল হুফফাজ , সায়্যিদুল উলামা আল-আমিলিন আল-আলামিন , একজন বিশিষ্ট ফকিহ ও মুহাদ্দিস ছিলেন তিনি । যিনি জাবত্ ও রেওয়ায়েতের ক্ষেত্রে এতই বিখ্যাত হয়েছিলেন যে, অন্যান্য মুসলিম পণ্ডিতগণ যেমন শু'বা ইবনে হাজ্জাজ, সুফিয়ান ইবনে আইয়িনা এবং ইয়াহইয়া ইবনে মা'ঈন প্রমুখ মুহাদ্দিসীনে কিরাম তাকে আমির আল-মু'মিনীন ফী্ল হাদীস উপাধিতে ভূষিত করেন ।
তার নাম- সুফইয়ান কুনিয়ত হচ্ছে- আবু আবদুল্লাহ. 
তিনি ১৬১ হিজরিতে মৃত্যু বরণ করেন ।
বাংলাদেশ লেবার ফেডারেশন

বাংলাদেশ লেবার ফেডারেশন (বিএলএফ) বাংলাদেশের একটি জাতীয় ট্রেড ইউনিয়ন ফেডারেশন। এটি জাতীয়ভাবে শ্রমিকদের শিক্ষার জন্য জাতীয় সমন্বয় কমিটির এবং আন্তর্জাতিকভাবে আন্তর্জাতিক ট্রেড ইউনিয়ন কনফেডারেশনের অনুমোদিত।
দেলোয়ার হোসেন খান ২০২০ সালের ৩ নভেম্বর মৃত্যুর আগে পর্যন্ত বিএলএফ-এর সভাপতি ছিলেন।
সমাজতান্ত্রিক শ্রমিক ফ্রন্ট

সমাজতান্ত্রিক শ্রমিক ফ্রন্ট (এসএসএফ) বাংলাদেশের একটি জাতীয় ট্রেড ইউনিয়ন ফেডারেশন। এটি ওয়ার্ল্ড ফেডারেশন অফ ট্রেড ইউনিয়নের অনুমোদিত।
ট্রেড ইউনিয়নটি রাজনৈতিকভাবে বাংলাদেশের সমাজতান্ত্রিক পার্টির সাথে যুক্ত।
ইবনে কুদামাহ

ইবনে কুদামাহ আল-মাকদীসী মুয়াফফাক আল দ্বীন আবু মুহাম্মদ-আবদুল্লাহ বিন আহমদ বিন মুহাম্মদ (, "ইবনে কুদামাহ"; ১১৭৪ -জুলাই ১২২৩) যাকে প্রায়শই ইবনে কুদামাহ বা সংক্ষেপে ইবনে কুদামা নামে অভিহিত করা হয়, ছিলেন একজন সুন্নি আলেম, ফকিহ, আসারি এবং সুফি আলেম। হানবালি মাযহাবের গুরুত্বপূর্ণ রচনাসহ ফিকহ ও ধর্মীয় মতবাদের উপর অনেকগুলি গুরুত্বপূর্ণ গ্রন্থ রচনা করেছেন তিনি। ইবনে কুদামাহ মূল হানবালি মাযহাবের মধ্যে থেকেও অত্যন্ত উল্লেখযোগ্য এবং প্রভাবশালী সুফি চিন্তাবিদ হিসেবে পরিচিত ছিলেন। এই মাযহাবের মধ্যে মাত্র কয়েকজন চিন্তাবিদদের সাথে “শাইখুল ইসলাম” নামক সম্মানজনক উপাধিতে ভূষিত হন তিনি, যা সুন্নিদের সবচেয়ে মর্যাদাপূর্ণ একটি উপাধি।
ইবনে কুদামাহ জন্মগ্রহণ করেছিলেন ফিলিস্তিনের জাম্মাইলে, যা জেরুজালেমের নিকটবর্তী একটি শহর।
ইবনে কুদামাহ আল-মাকদিসি সুন্নি ধর্মতত্ত্বের আসারি শাখার অন্যতম প্রধান সমর্থক ছিলেন।
ইবনে কুদামাহ বিদআতের চরম বিরোধী ছিলেন।
সের্হিনিয়ো দেস্ত

সের্হিনিয়ো জিয়ান্নি দেস্ত (; জন্ম: ৩ নভেম্বর ২০০০; সের্হিনিয়ো দেস্ত নামে সুপরিচিত) একজন মার্কিন পেশাদার ফুটবল খেলোয়াড় যিনি লা লিগা ক্লাব বার্সেলোনা এবং মার্কিন যুক্তরাষ্ট্র জাতীয় দলের হয়ে একজন রাইট ব্যাক হিসেবে খেলেন।
২০০৯–১০ মৌসুমে, মাত্র ৯ বছর বয়সে, ওলন্দাজ ফুটবল ক্লাব "আলমেরে সিটির" যুব পর্যায়ের হয়ে খেলার মাধ্যমে দেস্ত ফুটবল জগতে প্রবেশ করেন এবং পরবর্তীতে আয়াক্সের যুব দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৮–১৯ মৌসুমে ওলন্দাজ ক্লাব ইয়াং আয়াক্স এর হয়ে খেলার মাধ্যমে তিনি তার পেশাদার ফুটবলার জীবন শুরু করেন, যেখানে তিনি মাত্র ১ মৌসুম অতিবাহিত করেন। ইয়াং আয়াক্সের হয়ে তিনি ১৮ ম্যাচে ১টি গোল করেন। অতঃপর ২০১৯–২০ মৌসুমে তিনি আয়াক্সের মূলদলে যুক্ত হন, যেখানে তিনি এরিক টেন হাগের অধীনে ২০১৯ ইয়োহান ক্রুইফ শিল্ড শিরোপা জয়লাভ করেন। ২০২০–২১ মৌসুমে, তিনি প্রায় ২১ মিলিয়ন ইউরোর বিনিময়ে আয়াক্স হতে স্পেনীয় ক্লাব বার্সেলোনায় যোগদান করেন।
২০১৬ সালে, দেস্ত অনূর্ধ্ব-১৭ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেন, যেখানে তিনি ৫ ম্যাচে অংশগ্রহণ করেছিলেন। প্রায় ৩ বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, ২০১৯ সালে তিনি মার্কিন যুক্তরাষ্ট্র জাতীয় দলের হয়ে আন্তর্জাতিক পর্যায়ে অভিষেক করেন।
ব্যক্তিগতভাবে, দেস্ত বেশ কিছু পুরস্কার জয়লাভ করেছেন, যার মধ্যে ২০১৯ সালে মার্কিন যুক্তরাষ্ট্রের বর্ষসেরা ফুটবলারের পুরস্কার জয় অন্যতম। দলগতভাবে, খেলোয়াড় হিসেবে দেস্ত এপর্যন্ত ২টি শিরোপা জয়লাভ করেছেন, যার একটি আয়াক্সের হয়ে এবং অপরটি বার্সেলোনার হয়ে।
শহীদ আবদুর রব সেরনিয়াবাত স্টেডিয়াম

শহীদ আব্দুর রব সেরনিয়াবাত স্টেডিয়াম (পূর্ব ও প্রচলিত নাম: বরিশাল স্টেডিয়াম) ১৯৬৬ সালে নির্মিত বাংলাদেশের একটি জেলা পর্যায়ের স্টেডিয়াম। এটি বরিশাল শহরের চাঁদমারী এলাকায় অবস্থিত এটির পূর্বে কীর্তনখোলা নদীর তীর ও পশ্চিমে বান্দ সড়ক রয়েছে। স্টেডিয়ামের কমপ্লেক্সের মধ্যে উত্তরপাশে বরিশাল জেলা সুইমিংপুলও অন্তর্ভূক্ত আছে। ১৯৬৬ সালে নির্মাণের পর ১৯৭০, ২০০৬ ও ২০২২ সালে স্টেডিয়ামটির অবকাঠামো উন্নয়ন করা হয়। এটি বরিশাল বিভাগের ছয়টি স্টেডিয়ামের মধ্যে সবচেয়ে পুরনো। এটির বর্তমান দর্শক ধারণ ক্ষমতা ৩৫,০০০। বাংলাদেশের বেশীর ভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত এবং স্থানীয় বরিশাল জেলা ক্রীড়া সংস্থার তত্ত্বাবধায়নে রয়েছে। এখানে সাধারণত জেলা ও জাতীয় পর্যায়ের ক্রিকেট ও ফুটবল খেলার আয়োজন হয়। এটির বর্তমান ২৯.১৫ আয়তন একর। ক্রীড়াস্থাপনাটি আয়তনে বাংলাদেশের বৃহত্তম স্টেডিয়াম।
১৯৬৬ সালে জেলা প্রশাসক মাহফুজুর রহমানের উদ্যোগে বরিশাল নগরীর বান্দ সড়কে 'বরিশাল জেলা স্টেডিয়াম' নামে স্থাপনার নির্মাণ ও ক্রীড়ানুষ্ঠান আয়োজনের জন্য চালু করা হয়। ১৯৭০ সালে স্টেডিয়ামের সীমানা প্রাচীরসহ দুই হাজার দর্শক ধারণ ক্ষমতাসম্পন্ন একটি গ্যালারি নির্মাণ করা হয়। বাংলাদেশে ক্রিকেট ও ফুটবল খেলার আয়োজনস্থল সম্প্রসারণ ও ধরাণক্ষমতা বাড়াতে জাতীয় ক্রীড়া পরিষদ ২০০৬ সালে স্টেডিয়ামটিকে আন্তর্জাতিক খেলা আয়োজনের জন্য এক দফা অবকাঠামো উন্নয়ন করে। এসময় ২৩ কোটি ১৫ লাখ টাকা ব্যয়ে স্টেডিয়ামে ফ্লাড লাইট, দর্শকের জন্য গ্যালারী, পাঁচতলা প্যাভেলিয়ন, সাংবাদিকদের জন্য গণমাধ্যম কেন্দ্র যুক্ত হয়। একই বছর স্টেডিয়ামটি আব্দুর রব সেরনিয়াবাতের নামে নামকরণ করা হয়। ২০২২ সালের জানুয়ারিতে ৪৯ কোটি ৯৮ লাখ টাকা বাজেটে সুইমিংপুলসহ মূলমাঠ আন্তর্জাতিক ক্রিকেট আয়োজনের উপযোগী ও অনুশীলনের জন্য পাঁচটি ক্রিকেট পিচ, গ্যালারিতে চেয়ার স্থাপন ও আচ্ছাদন নির্মাণ, শরীরচর্চাকেন্দ্র, ইনডোর নেট প্রশিক্ষণের সুবিধাসহ প্যাভিলিয়ন ভবন, গণমাধ্যম কেন্দ্র, খেলোয়াড়দের বিশ্রাম কক্ষ, ডরমিটরি, সাধারণ গ্যালারিকে ১৬ ধাপে বৃদ্ধি, ফ্লাডলাইট সংস্কারসহ স্টেডিয়ামটির দ্বিতীয় দফা উন্নয়ন শুরু হয়।
বরিশাল স্টেডিয়ামের আয়তন ২৯ একর ১৫ শতাংশ। এটি আয়তনের দিক থেকে বাংলাদেশের বৃহত্তম স্টেডিয়াম। ১৯৬৬ সালে নির্মাণের পর স্টেডিয়ামটির দর্শক ধারণক্ষমতা ছিল মাত্র ২ হাজার। ২০০৬ সালে ওভাল আকৃতির স্টেডিয়ামটির ধারণক্ষমতা বৃদ্ধি করে ৩৫ হাজারে উন্নীত করা হয়। বর্তমানে স্টেডিয়ামে পাঁচতলা প্যাভেলিয়ন, প্রেসবক্স, ড্রেসিং রুম, ভিআইপি গ্যালারি, সাধারণ গ্যালারি, চারটি ফ্লাডলাইট, স্টেডিয়ামের বাইরে গাড়ি পার্কিংয়ের জন্য ফাঁকা জায়গা আছে।
স্টেডিয়ামটি সাধারণত ফুটবল ও ক্রিকেট খেলার জন্য বেশি ব্যবহার হয়েছে। স্থানীয় ভাবে এখানে বরিশাল জেলার প্রশাসক গোল্ডকাপ, প্রিমিয়ার ফুটবল লিগ, প্রথম ও দ্বিতীয় বিভাগ ফুটবল লিগ, এবং জেলার প্রিমিয়ার থেকে তৃতীয় বিভাগ ক্রিকেট লিগের ভেন্যু। জাতীয় পর্যায়ে স্টেডিয়ামটি বাংলাদেশ জাতীয় ক্রিকেট লিগের বরিশাল বিভাগ দলের স্বাগতিক ভেন্যু ছিল। স্টেডিয়াম নির্মাণের ৫৩ বছর পর প্রথম আন্তর্জাতিক ম্যাচ আয়োজন করে ২০১৯ সালের ২৬-২৯ অক্টোবর। এটি ছিল বাংলাদেশ অনূর্ধ্ব-১৯ এবং শ্রীলঙ্কা অনূর্ধ্ব-১৯-এর মধ্যে চারদিনের আন্তর্জাতিক যুব টেস্ট ম্যাচ। বৃষ্টির কারণে ম্যাচটি ড্র হয়েছিল।
মূল স্টেডিয়ামের বাইরে বহিঃমাঠে ২০১৯ সালে বরিশাল বিভাগের অনুর্ধ-১৭ ছেলে ও মেয়েদের 'বঙ্গবন্ধু ও বঙ্গমাতা ফুটবল প্রতিযোগিতা' হয়েছে।
আব্দুল করিম (মৃত্তিকা বিজ্ঞানী)

আব্দুল করিম ( ১৯২২ - ২২ ডিসেম্বর, ১৯৭৩) ছিলেন একজন বাংলাদেশী মৃত্তিকা বিজ্ঞানী।
করিম ১৯৩৯ সালে হোমনা উচ্চ বিদ্যালয় থেকে ম্যাট্রিক এবং ১৯৪২ সালে ঢাকা কলেজ থেকে উচ্চ মাধ্যমিক স্কুল সার্টিফিকেট পাস করেন। যথাক্রমে ১৯৪৫ এবং ১৯৪৬ সালে তিনি ঢাকা বিশ্ববিদ্যালয় থেকে রসায়নে বিএস এবং এমএস ডিগ্রি অর্জন করেন। তিনি একই বিশ্ববিদ্যালয়ে এই ক্ষেত্রে বক্তৃতা দিয়েছেন। ইউনেস্কোর একটি ফেলোশিপ তাকে অ্যাডিলেড বিশ্ববিদ্যালয়ের মৃত্তিকা বিজ্ঞানে পিএইচডি অর্জন করতে সক্ষম করে। ১৯৫১ সালে সেখানে ডক্টরেট করার পরে তিনি ঢাকা বিশ্ববিদ্যালয়ের নবনির্মিত মৃত্তিকা বিজ্ঞান বিভাগে ফিরে আসেন এবং ১৯৬৩ সালে বিভাগীয় প্রধান হন।
তিনি বাংলাদেশ কৃষি বিশ্ববিদ্যালয়ের কৃষি রসায়ন বিভাগের প্রথম প্রধান ছিলেন। তিনি কৃষি অনুষদের ডিনের দায়িত্বও পালন করেছিলেন।
করিম বায়োগ্যাস প্রযুক্তি, ভোজ্যতেলের নতুন উৎস এবং কাচ উৎপাদনের নতুন কৌশল নিয়ে কাজ করেছেন।
শাহজাদা হায়দর আলী

শাহজাদা হায়দর আলী ছিলেন হায়দর আলীর নাতি এবং টিপু সুলতানের জ্যেষ্ঠ পুত্র।
১৭৯৯ সালের ৪ মে শ্রীরাঙ্গপত্তনের পতন ও টিপু সুলতানের মৃত্যুর পরে শেজাদা হায়দার আলী ও তার পরিবারের অন্যান্য সদস্যদের ১৯ জুন, ১৯৯৯ সালে ভেলোর দুর্গে প্রেরণ করা হয় এবং ইস্ট ইন্ডিয়া কোম্পানির হেফাজতে রাখা হয়। সেখান থেকে শেজাদা হায়দার আলী পালাতে সক্ষম হন এবং ১৮০১ সালে মারাঠাদের সাথে যোগ দেন।
১৮০৬ সালের ১০ জুলাই ভেলোর দুর্গে টিপু সুলতানের এক কন্যার বিয়েতে, ভারতীয় সৈন্যরা ভেলোর বিদ্রোহ নামে একটি বিদ্রোহ শুরু করে, দুর্গে গুলি চালায় (মন্ডপাম), বেশ কয়েকজন সেনা অফিসারকে হত্যা করে এবং দুর্গটির নিয়ন্ত্রণ গ্রহণ করে। অস্ত্র এবং গোলাবারুদ নিয়ে তারা ইউনিয়ন জ্যাকের পতাকা টেনে নামায়, এরপরে টিপু সুলতানের রয়্যাল টাইগার পতাকা উত্তোলন করে এবং শেজাদা হায়দার আলীকে তাদের রাজা ঘোষণা করে। যাইহোক, তারা দুর্গের ফটকগুলি নিরাপদে বন্ধ করতে ব্যর্থ হয়েছিল এবং একজন ব্রিটিশ কর্মকর্তা পালিয়ে গিয়ে আরকোটের গ্যারিসনকে সতর্ক করেছিলেন। নয় ঘণ্টা পরে, কর্নেল রোলো গিলস্পির নেতৃত্বে ব্রিটিশ ১৯ তম লাইট ড্রাগনস এবং মাদ্রাজ ক্যাভালরি দুর্গটি পুনরায় দখল করেছিলেন। লড়াই বন্ধ হওয়ার আগেই প্রায় ৩৫০ বিদ্রোহী মারা গিয়েছিল এবং আরও ৩৫০ জন আহত হয়েছিল। কিছু বিবরণে বলা হয়েছে যে ১৭ জন ভারতীয় কর্মকর্তাকে জনসমক্ষে ফাঁসি দেওয়া হয়েছিল এবং অনেককে ভেলোর ও তিরুচি কারাগারে বন্দী করা হয়েছিল।
পরে শেজাদা হায়দার আলী বিয়ে করেছিলেন বিজাপুরের জাইবুন্নিসা বেগমকে। ১৮১৬ সালে বিজাপুরে তাদের ফতেহ আহমেদ সাহেব নামে একটি ছেলে জন্মেছিল। বর্তমানে শেজাদা হায়দার আলীর বংশধরদের অনেকে কলকাতা, কর্ণাটক, অন্ধ্র প্রদেশ এবং সিডনি (অস্ট্রেলিয়া) এ বাস করেন।
মুজিব ব্যাটারি

মুজিব ব্যাটারী হল বাংলাদেশের প্রথম আর্টিলারী ইউনিট বা ভারী অস্ত্র সংবলিত ইউনিট, যাকে ফার্স্ট ফিল্ড রেজিমেন্ট বলা হয়। বাংলাদেশের মুক্তিযুদ্ধে ১৯৭১ সালের ২২ জুলাই ৬টি কামান নিয়ে ভারতের কোনাবান অঞ্চলে বাংলাদেশ সেনাবাহিনীর আর্টিলারি ইউনিট প্রথম প্রতিষ্ঠা লাভ করে, যাকে মেজর খালেদ মোশাররফ মুজিব ব্যাটারি নামে নামকরণ করেন। মুক্তিযুদ্ধ চলাকালীন আগস্টের প্রথম সপ্তাহে পাকিস্তান থেকে পালিয়ে আসা গোলন্দাজ বাহিনীর ৮০ জন বাঙালী সদস্যকে নিয়ে ত্রিপুরায় এই বাহিনী গঠিত হয়। এটি মুক্তিবাহিনীর কে ফোর্সের অধীনে ছিল।
১৯৭১ সালের জুলাই মাসের মাঝামাঝি এই কামান মুক্তিযোদ্ধাদের হাতে আসে। এই ব্যাটারিতে ৩ দশমিক ৭ ইঞ্চি ছয়টি কামান ছিল। এগুলো ১৯৪২ থেকে ১৯৪৬ সালের মধ্যে ভারতে প্রস্তুত হয়। এ ধরনের কামান সর্বপ্রথম ১৯২০ সালে ভারতীয় গোলন্দাজ বাহিনীতে যুক্ত হয় এবং ১৯৮৬ সাল পর্যন্ত তা ব্যবহৃত হয়। কামান থেকে প্রতি মিনিটে পাঁচটি করে গোলা সর্বোচ্চ ছয় হাজার ৪০০ মিটার দূরত্বে নিক্ষেপ করা যেত। প্রতিটি কামান পরিচালনার জন্য নয়জন ক্রু লাগত। ৯ আগস্ট ২ নম্বর সেক্টর কমান্ডার মেজর খালেদ মোশাররফ সর্বাধিনায়ক জেনারেল ওসমানীকে এই কামান ব্যবহারের বিষয়ে চিঠি লেখেন। বিডি/০০২২/জি স্মারক নম্বরের ওই চিঠিতে মেজর খালেদ মোশাররফ জেনারেল ওসমানীকে লেখেন, 
পাকিস্তান সেনাবাহিনী থেকে পালিয়ে আসা গোলন্দাজ বাহিনীর ক্যাপ্টেন আবদুল আজিজ পাশা ভারত থেকে নিয়ে আসা ৩.৭ ইঞ্চির কিছু পুরাতন ছোট কামান জোগাড় করে ৮০ জন মুক্তিযোদ্ধাকে নিয়ে প্রশিক্ষণের ব্যবস্থা করেন। ক্যাপ্টেন আব্দুল আজিজ পাশা এবং পাশাপাশি সেকেন্ড লেফটেনেন্ট কাইয়ূম, এই দুজন অফিসার এই কামান তত্ত্বাবধানের দায়িত্ব পান। প্রতিষ্ঠার মাত্র এক সপ্তাহের মধ্যেই মুজিব ব্যাটারীর কামান তাদের সক্রিয়তা প্রদর্শন করে এবং সাফল্যজনকভাবে রণাঙ্গনে শত্রুকে ধ্বংস করার কাজে নিয়োজিত হয়। মুক্তিযুদ্ধকালে এ ইউনিটটি কাইয়ুমপুর, কসবা, সালদানদী, আখাউড়া, নাজিরহাট ইত্যাদি উলেস্নখযোগ্য যুদ্ধে অংশগ্রহণ করে লক্ষ্যভেদী ফায়ারের মাধ্যমে মুক্তিবাহিনীর বিজয়কে ত্বরান্বিত করে। সেই ৬টি কামানের মধ্যে ৩ ফুট ৭ ইঞ্চি লম্বা ‘মুজিব ব্যাটারি’ নামের ২টি কামানকে ভারতীয় সেনাবাহিনী গত ২০১১ সালের ২১ জুন পুনরায় বাংলাদেশ সেনাবাহিনীকে উপহার হিসেবে হস্তান্তর করে।
হাথিয়াগোর বৌদ্ধ গুহাসমূহ

হাথিয়াগোর বৌদ্ধ গুহাসমূহ ভারতের রাজস্থান রাজ্যের পাগারিয়া গ্রামে অবস্থিত। স্থানীয়ভাবে "হাথিয়াগোর কি পাহাড়ি" নামে পরিচিত এক পাহাড়ে এই গুহাগুলি অবস্থিত। এখানে ৫ মিটার x ৫ মিটার x ৭ মিটার পরিমাপের পাঁচটি গুহা রয়েছে। গুহার নিকটে একটি স্তুপও রয়েছে।
প্রতাপচন্দ্র রায়

প্রতাপচন্দ্র রায় সি.আই.ই () (১৫ মার্চ, ১৮৪১  - ১৩ জানুয়ারি, ১৮৯৫) ছিলেন প্রখ্যাত সাহিত্যসেবী। রামায়ণ, শ্রীমদ্ভগবতগীতা প্রভৃতি পুরাণ গ্রন্থের বঙ্গানুবাদক ও মহাভারতের ইংরাজী অনুবাদক। 
প্রতাপচন্দ্র রায়ের জন্ম ব্রিটিশ ভারতের অধুনা পশ্চিমবঙ্গের পূর্ব বর্ধমান জেলার  সাঁকো গ্রামের হতদরিদ্র উগ্রক্ষত্রিয় পরিবারে। তার পিতার নাম রামজয় রায় এবং মাতা দ্রবময়ী দেবী। জন্মের দুই মাস পরেই তার মায়ের মৃত্যু হয়। তিনি কৃষ্ণমণি নামক এক বিধবার দ্বারা প্রতিপালিত হন। পিতার সংসারে অভাব-অনটন থাকার জন্য তার পিতা তাঁকে জনৈক ব্রাহ্মণের বাড়িতে পাঁচ বৎসর বয়সে রাখালি করতে পাঠান। ওই ব্রাহ্মণ প্রতাপের শিক্ষালাভের আগ্রহ দেখে তার শিক্ষার ব্যবস্থা করেন। ষোল বৎসর বয়সে তিনি কলকাতায় এসে কালীপ্রসন্ন সিংহের কাছে চাকরি নেন।  কালীপ্রসন্ন তার অনূদিত মহাভারত বিনামূল্যে তার বাড়ি থেকে  বিতরণ করেছেন। কেউ পেয়েছেন, কেউ পান নি। কিন্তু না-পাওয়া অনুরাগীদের হতাশ চেহারা প্রতাপ লক্ষ্য করেছেন। প্রতাপ কলকাতার চিৎপুরে নর্মাল স্কুলের গায়ে একটি বইয়ের দোকান খোলেন। সাত বছর পরিশ্রম করে মহাভারতের বঙ্গানুবাদ করেন। তার অনূদিত গ্রন্থের দুই হাজার খণ্ড বিক্রয়ের পর এক হাজার খণ্ড বিনামূল্যে বিতরণ করেন। এই সময়ে তিনি একটি ছাপাখানাও করেছিলেন। রামায়ণ, শ্রীমদ্ভগবতগীতা প্রভৃতি বহু পুরাণ গ্রন্থেরও তিনি বঙ্গানুবাদক।  এরপর তিনি মহাভারতের মূলানুযায়ী  ইংরাজী অনুবাদ করেন এবং এই অনুবাদই তার জীবনের প্রধানতম কীর্তি। ১৮৮৩ খ্রিস্টাব্দের ১৮ ই মে প্রথম খণ্ড টি প্রকাশিত হয় এবং তার জীবদ্দশায় ৯৪ টি খণ্ড প্রকাশিত হয়েছিল। পরবর্তী ছয়টি খণ্ড তার দ্বিতীয় পত্নী সুন্দরী বালা প্রকাশ করেন এবং শততম খণ্ডটি প্রকাশিত হয় ১৮৯৯ খ্রিস্টাব্দের  জুলাই মাসে। 
তৎকালীন ব্রিটিশ সরকার ১৮৮৯ খ্রিস্টাব্দে  তাঁকে সি.আই.ই উপাধিতে ভূষিত করে।
১৮৯৫ খ্রিস্টাব্দের ১৩ই জানুয়ারি তিনি পরলোক গমন করেন।
নেফ্রাইটিস

নেফ্রাইটিস হল বৃক্কের প্রদাহ যার কারণ হিসেবে গ্লোমেরুলি, বৃক্কের নালিকা বা গ্লোমেরুলি এবং বৃক্কের নালিকার চারপাশের টিস্যুগুলো জড়িত থাকতে পারে। 
নেফ্রাইটিস প্রায়শই সংক্রমণ এবং বিষক্রিয়াজনিত কারণে ঘটে। তবে বেশিরভাগ ক্ষেত্রে এটি স্ব-অণাক্রম ব্যাধিগুলোর কারণে হয় যা বৃক্কের মতো প্রধান অঙ্গগুলিকে প্রভাবিত করে। 
নেফ্রাইটিস প্রদাহজনক কোষের প্রসারণের সাথে গ্লোমেরুলার কাঠামোকে বিঘ্নিত করে গ্লোমেরুলিকে ক্ষতিগ্রস্ত করতে পারে। গ্লোমেরুলার রক্ত প্রবাহ হ্রাসের ফলে প্রস্রাবের আউটপুটকে হ্রাস করতে পারে যাকে অলিগুরিয়া বলে। এবং বর্জ্য পণ্য ইউরিয়া ধরে রাখে। ফলস্বরূপ প্রস্রাবে রক্ত আসতে পারে যাকে হিমাটুরিয়া বলে। 
বৃক্কের রক্ত প্রবাহ কমে গেলে রেনিন-অ্যাঞ্জিওটেনসিন সিস্টেম অ্যালডোস্টেরন সিস্টেম (আরএএএস) সক্রিয় করে এবং উচ্চ রক্তচাপের সৃষ্টি করে । এতে বৃক্ক ফুলে যাওয়ার সাথে সাথে আক্রান্ত ব্যক্তির শরীর প্রস্রাবের মাধ্যমে অতিরিক্ত প্রোটিন বেরিয়ে যায়। এই অবস্থার নাম প্রোটিনিউরিয়া । 
নেফ্রাইটিসের কারণে প্রয়োজনীয় প্রোটিন নষ্ট হওয়ার ফলে বেশ কয়েকটি প্রাণঘাতী লক্ষণ দেখা দিতে পারে। নেফ্রাইটিসের সবচেয়ে মারাত্মক জটিলতা দেখা দিতে পারে যদি প্রোটিনগুলির উল্লেখযোগ্য ক্ষতি হয় যা অতিরিক্ত রক্ত জমাট বাঁধাকে ত্বরান্বিত করে। এই প্রোটিনগুলির ক্ষতির ফলে রক্ত দ্রুত জমাট বাঁধতে পারে।ফলস্বরুপ হঠাৎ স্ট্রোক হয়। 
রক্ত পরীক্ষা, এক্স-রে এবং আল্ট্রাসাউন্ডের মাধ্যমে নেফ্রাইটিস শনাক্ত করা যেতে পারে। 
নেফ্রাইটিসের চিকিৎসা নির্ভর করে বৃক্ক প্রদাহকে কী কী জিনিস উস্কে দিচ্ছিল তার উপর । লুপাস নেফ্রাইটিসের ক্ষেত্রে, হাইড্রক্সিক্লোরোকুইন ব্যবহার করা যেতে পারে।
শ্রীবিজয়া এয়ার

শ্রীবিজয়া এয়ার হলো একটি ইন্দোনেশীয় বিমান পরিবহন সংস্থা যার সদর দপ্তর এবং ঘাঁটি বানটেনের তাঙ্গেরাং-এর সোকারনো-হাত্তা আন্তর্জাতিক বিমানবন্দরে অবস্থিত।
২০০৩ সালে চন্দ্র লি, হেনড্রি লি, অ্যান্ডি হালিম, এবং ফ্যান্ডি লিঙ্গগা শ্রীবিজয়া এয়ার প্রতিষ্ঠা করেন। ফ্যান্ডি লিঙ্গগা ঐতিহাসিক শ্রীবিজয়া সাম্রাজ্যের নামে এটির নামকরণ করেন। একই বছর, ২৮ এপ্রিল এটি ব্যবসায়িক লাইসেন্স লাভ করে, যখন এওসি (এয়ার অপারেটরসার্টিফিকেট) ঐ বছরের শেষের দিকে ২৮ অক্টোবর ইস্যু করা হয়। ১০ নভেম্বর ২০০৩ তারিখে বিমান সংস্থাটি প্রাথমিকভাবে জাকার্তা-পন্টিয়ানাক এবং জাকার্তা-পালেমবাং-এর মতো নতুন রুটে ফ্লাইট চালু করার আগে প্রাথমিকভাবে জাকার্তা এবং পাংকাল পিনাং-এর মধ্যে ফ্লাইট চালু করে। প্রথম বছরে, শ্রীজয়া এয়ারের ব্যাপ্তি দ্রুত বৃদ্ধি পায়, এবং জুন ২০০৯ এ শ্রীজয়া এয়ার ২৩ বিমান, ৩৩ অভ্যন্তরীণ এবং ২ আন্তর্জাতিক রুটে ফ্লাইট পরিচালনা করে।
২০০৭ সালে, শ্রীবিজয়া এয়ার কয়েক মাস ধরে পরিচালিত পরিদর্শন পাস করার পর বিমানের নিরাপত্তা এবং রক্ষণাবেক্ষণের জন্য বোয়িং আন্তর্জাতিক পুরস্কার লাভ করে। একই বছর শ্রীজয়া এয়ার পারতামিনা থেকে এভিয়েশন কাস্টমার পার্টনারশিপ পুরস্কার লাভ করে। ২০০৮ সালে, শ্রীজয়া এয়ার মার্কপ্লাস অ্যান্ড কোম্পানি দ্বারা একটি পুরস্কার প্রদান করা হয়।
২০১১ সালে প্যারিস এয়ার শোতে, শ্রীবিজয়া এয়ার আরো ২০ টি এম্বিয়ার‌ ১৯০ জেট বিমান কেনার জন্য চুক্তিবদ্ধ হয়।
২০১১ সালে বিমান সংস্থাটি ১২টি ব্যবহৃত বোয়িং ৭৩৭-৫০০ এর ইজারা দেওয়া শুরু করে যার মোট মূল্য ৮৪ মিলিয়ন মার্কিন ডলার।
২০১৮ সালের নভেম্বর মাসে তার সহযোগী প্রতিষ্ঠান সিটিলিংকের মাধ্যমে "গেরুয়া ইন্দোনেশিয়া" একটি সহযোগিতা চুক্তির (কেএসও) মাধ্যমে শ্রীজয়া এয়ারের আর্থিক ব্যবস্থাপনার দায়িত্ব গ্রহণ করে।
শ্রীবিজয়া এয়ারের সহযোগী প্রতিষ্ঠানগুলো শ্রীবিজয়া এয়ারের প্রধান নির্বাহী কর্মকর্তার পিতা লো কুই নামের সম্মানে এনএএম কে 
একটি সাধারণ অ্যাক্রোনিম হিসেবে ব্যবহার করে।
জানুয়ারী ২০২১ এর হিসাবে, শ্রীবিজয়া এয়ার বহর নিম্নলিখিত বিমানগুলো নিয়ে গঠিত:
সপ্তপর্ণী গুহা

সপ্তপর্ণী গুহা (পালি: সত্তপন্নি গুহা) হল ভারতের বিহার রাজ্যের রাজগিরের দক্ষিণপশ্চিমে অবস্থিত একটি বৌদ্ধ গুহা। এটি একটি পাহাড়ি গুহা। বৌদ্ধ ধর্মাবলম্বীদের কাছে সপ্তপর্ণী গুহা অত্যন্ত গুরুত্বপূর্ণ একটি স্থান। কারণ অনেকেই বিশ্বাস করেন যে, গৌতম বুদ্ধ তাঁর মহাপরিনির্বাণের পূর্বে এখানে কিছুকাল অবস্থান করেছিলেন এবং তাঁর মহাপরিনির্বাণের পর এখানেই প্রথম বৌদ্ধ সংগীতি আয়োজিত হয়েছিল। 
এই সংগীতিতে কয়েকশো ভিক্ষুর একটি পর্ষদ বুদ্ধের জ্ঞাতিভ্রাতা আনন্দ ও উপালিকে বুদ্ধের শিক্ষাকে ভাবী প্রজন্মের জন্য লিপিবদ্ধ করে রাখার কাজে নিয়োগ করার সিদ্ধান্ত নিয়েছিলেন। মনে করা হত, তাঁরা উত্তর ভারতে বুদ্ধের ধর্মপ্রচার কালে তাঁর সঙ্গী ছিলেন এবং তাঁদের স্মৃতিশক্তি অত্যন্ত প্রখর ছিল। উল্লেখ্য, বুদ্ধ নিজে তাঁর শিক্ষাবলি লিখে রেখে যাননি। সপ্তপর্ণী গুহার সভার পর আনন্দ নিজের স্মৃতি থেকে বুদ্ধের শিক্ষা প্রচারের একটি মৌখিক প্রথা সৃষ্টি করেন, যেটির মুখবন্ধে থাকত "একদা আমি এইরূপ শুনেছি" শব্দবন্ধটি। উপালি বিনয় (শৃঙ্খলা) অর্থাৎ "ভিক্ষুদের বিধি" আবৃত্তি করেছিলেন বলে প্রবাদ আছে। বিনয় পিটক (দুই.২৮৪ – দুই.২৮৭) ও দীঘ নিকায় (দুই.১৫৪) গ্রন্থে এই প্রবাদের উল্লেখ পাওয়া যায়।
জামালপুর-৬

জামালপুর-৬ আসন ছিল বাংলাদেশের জাতীয় সংসদের নির্বাচনী এলাকার একটি। এটি জামালপুর জেলায় অবস্থিত জাতীয় সংসদের আসন ছিল।
জামালপুর-৬ আসনটি ১৯৭৯ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
জামালপুর-৭

জামালপুর-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি জামালপুর জেলায় অবস্থিত জাতীয় সংসদের আসন ছিল।
জামালপুর-৭ আসনটি ১৯৭৯ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
জামালপুর-৮

জামালপুর-৮ আসন ছিল বাংলাদেশের জাতীয় সংসদের নির্বাচনী এলাকার একটি। এটি জামালপুর জেলায় অবস্থিত জাতীয় সংসদের আসন ছিল।
জামালপুর-৮ আসনটি ১৯৭৯ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।
শেরপুর সদর থানা

শেরপুর সদর থানা বাংলাদেশের শেরপুর জেলার অন্তর্গত শেরপুর সদর উপজেলার একটি থানা।
১৯৫২ সালে শেরপুর সদর থানা প্রতিষ্ঠিত হয়।
শেরপুর সদর উপজেলার ১টি পৌরসভা ও ১৪টি ইউনিয়নের প্রশাসনিক কার্যক্রম শেরপুর সদর থানার আওতাধীন।